185 
Inden jeg afslutter disse Bemærkninger angaaende Dalbundens 
Vegetation, vil jeg kaste et flygtigt Blik paa den i sin Udvikling 
om Foraaret, idet jeg hidsætter følgende Linier af min Dagbog fra 
8. Juni 1889: „Dalbunden er paa denne Tid bleven helt grøn. I 
„Floen“ her nedenfor (o: ved Helgavatn) har de fremspirende oprette 
Stargræsblade naaet 2— 4“ Højde, men yderst faa Star have endnu 
naaet til Blomstiing. Af blomstrende Halvgræsser er Eviophovum 
angustifolium den mest iøjnefaldende og danner pletvis graabrune 
Bevoxninger. Mellem Græsset ser man de fine klæbende Stængler 
af Ranunculus hyperboreus , hvis smaa uanselige Blomster aabne sig 
den ene efter den anden; Comarum skynder sig med at udfolde 
sine smukke rødlige Blade, men har endnu ikke naaet til Blom¬ 
string, medens Cardamine pranger hist og her med sine store lilla 
blaa Blomster, og Caltha giver de mange Kildevæld langs Bjærg- 
foden smukke gule indfatninger. Op af de talrige Sumpe og Vand¬ 
huller skyde de frugtbare Stængler af Equisetum limosum, og mellem 
disse ser man Hippuris stikke sine friskgrønne Stængeltoppe frem; 
Blade af Menyanthes strække sig op over Vandet, og paa dets 
Overflade svømme kvarterlange Sparganium- Blade. u 
Fjeldsidernes Vegetation. 
Som ovenfor antydet, træffer man paa Fjeldsiderne flere for¬ 
skellige Væxtformationer i en utallig Mængde Variationer, som op¬ 
træde ved Siden af hverandre, ofte kun pletvis, og ved talrige 
Mellemformer gaaende over i hverandre. I det følgende vil jeg 
blot omtale de mere udprægede, og blandt disse ere Graminébevox- 
ningerne eller den egentlige Græsmark ubetinget den vigtigste. 
Et Dække af Gramineer af meget forskellig Udstrækning findes hist 
og her paa de omgivende Fjeldsider; mange Lavninger, Render, 
Terrasser og svagt hældende Skrænter dækkes af en tæt Græsvæxt. 
Ofte danner Nardus sti'icta Hovedbestanddelen af dette Græsdække, 
hvor Jordbunden er tør og temmelig mager, naturligvis med Ind¬ 
blanding af andre Græsarter, f. Ex. Anthoxanthum odoratum, Agrostis 
alba o. fl. Denne sidste bliver ogsaa undertiden dominerende i 
